A "Billboard" a 35. helyen szerepeltette a "Million Reasons"-t 2016 100 legjobb popdalairól készített listáján. Rena Gross a magazintól azt írta, hogy „a vokál ámulatba ejtő előadásmódja tökéletesen egységbe zárja a lehetetlen iránti vágyódásunkat”. Gary Trust szintén a "Billboard"tól készített egy cikket azzal a címmel, hogy „A "Million Reasons"-szel Lady Gaga visszahozza a vokalista korszakot?”, amelyben rádiós programkészítőkkel csinált interjút, és arról elmélkedett, hogy a szám „emlékezteti a rádiókat és a rajongókat Gaga tehetségére túl a védjegyévé vált különös öltözködésen és személyiségen”. A programkészítők azt mondták, hogy a dal hagyományos jellege beleillik a jelenlegi amerikai rádiók műsorába. Gaga és a "Million Reasons" díjat kapott „A legjobb szóló popénekes teljesítmény” kategóriában a 60. Grammy-gálán.